Jonas Vingegaard var en af de ryttere, der tydeligt viste sin utilfredshed med Vuelta-arrangørerne før starten på 2. etape. Den dobbelte Tour de France-vinder har måske ikke ry for at lufte sine holdninger, men det kommer ikke bag på TV 2 Sports cykelekspert Rolf Sørensen, at danskeren retter kritik mod løbsledelsen. - Han har mere autoritet, end folk måske lige går og tror. Og hans ord vejer tungt. Det synes jeg også, han viste under Tour de France, lyder det fra eksperten. Før løbsarrangørerne meldte ud, at klassementstiderne ville blive stoppet med ni kilometer til mål, viste en video, at Vingegaard opsøgte Movistar-kaptajnen Enric Mas før starten på etapen. Angiveligt med henblik på at danne fælles front. med hans status, der skal gøre det, for at det rykker noget, fortæller Rolf Sørensen om situationen. Forstår rytternes bekymring I sin aktive karriere prøvede Rolf Sørensen selv at køre løb i "møgvejr" i netop Barcelona. - Alle væltede nærmest. Man kunne ikke stå oprejst. Jeg ved godt, man skal køre efter forholdene, men våde storbyveje er som brun sæbe. Dengang var det 100 ud af 150 ryttere, der røg i asfalten, lyder det fra eksperten. - Rytterne i dag er jo ikke bange for regnvejr. De prøver at gøre opmærksom på, at der ikke er nogen mening i, at klassementsfavoritterne kan risikere at udgå på 2. etape på grund af våde veje. Det er løbsarrangøren jo heller ikke interesseret i, for det kan i sidste ende være med til at fjerne spændingen i løbet. Du kan følge 2. etape i vores liveblog . Se Vueltaen på TV 2 Play – få overblikket i sendeplanen her .

Opsummering:
Det undrer ikke Rolf Sørensen, at Jonas Vingegaard har ytret utilfredshed med Vuelta-ledelsens beslutninger.